Éyɔŋ Ísraɛ̂l a ngábə́ mɔ́ngɔ́, ńdɔ̄ fə mə mə ngálóē mɔ́n wama á ngābə́ Égîptɛn. 2Ébá bə́ lóege bɔ́, ńdɔ̄ bə́ ngáman bɔ́ kə óyǎb, bəbaal ḿbɔ̄ bə́ ngavə́ mətúnuŋa bə́ túniŋi bəzəzə̌ bəzambá bīfái. 3Mǎ mə̄ ngáyə́gələ Éfraím dulu, mə súgū nyé ai mɔ́ máma, ńdɔ̄ bá ndzí kig yə̌m naa mǎ mə̄ mvamaŋan ai bɔ́. 4Mǎ mə̄ nyəŋələ nyé ai abuí mvam, mgba ai miǹkɔ̌l mí édǐŋ, mə ngábə́ ai bɔ́ anə́ mod yǎ ā bɛ́de mǎn ébɔbɔg mɔ́n ámāŋ, mə lúmbugu ábə̄ nyé nə́ mavə́ nye bidí. 5Bâyǐ kig dúgan á ńnam Égîptɛn, Asur énye ǎ yi bɔ ńkūkúmá wābán, amú bə́ ngátəb dúgan ábə ma. 6Okəŋ bítá wâyi vuŋ á bə̄tísɔn bábán, wâyi man tsíg bɔ́n bábán, wâyi mǎn búg mim̀fim myábán, ó ngawé bɔ̄ ású ényiŋ míńkɔ́d dzábán. 7Ayɔŋ dáma lálād ai məku mə́ ńyə́bə́ mábán: bálōē bɔ́ á yób, á kə̄ kwí, bɔ́ bə́sə, étáŋ ésə̄ bə́ nə́, bábɛ̄d kig.